Løvenes konge (2019)

Løvenes konge (originaltittel: The Lion King) er en amerikansk musikalsk dramafilm, regissert av Jon Favreau og produsert av Walt Disney Pictures. Filmen er en fotorealistisk, CGI-nyinnspilling av Disney-klassikeren med samme navn fra 1994. Planene om en nyinnspilling av Løvenes konge ble bekreftet i september 2016, etter Favreaus suksessrike gjenskapelse av Jungelboken. Kontraktene med de fleste av stemmeskuespillerne var klare tidlig i 2017, og produksjonen startet i Los Angeles senere samme år. Filmen hadde premiere i Norge den 17. juli 2019, og to dager senere i USA. 

Filmen handler om den unge løven Simba i Afrika som finner sin plass i «livets sirkel», mens han kjemper seg gjennom forskjellige hindringer for å bli den rettmessige kongen. Donald Glover, Seth Rogen, Chiwetel Ejiofor, Alfre Woodard, Billy Eichner, John Kani, John Oliver og Beyoncé Knowles-Carter har originalstemmene til hovedkarakterene, mens James Earl Jones har stemmen til Mufasa.

Handling 
Filmen følger i stor del handlingen fra den opprinnelige tegnefilmen fra 1994, men med enkelte endringer. Handlingen i Løvenes konge foregår i det fiktive Løveriket i Afrika, hvor en løve regjerer over de andre dyrene som konge. I begynnelsen av filmen presenterer Rafiki, en mandrill hvis yrke er sjaman, den nyfødte løven til kong Mufasa og dronning Sarabi, til en dyresamling ved Pride Rock. Imens innser Mufasas yngre bror, Scar, at han ikke lenger er tronarvingen, og planlegger å drepe Simba og Mufasa.

En av endringene er at flekkhyene-flokken Shenzi, Banzai og Ed i 2019-filmen er omdøpt til Shenzi, Azizi og Kamari.

Rollefigurer 
 Simba er hovedpersonen i filmen, og den framtidige kongen. Simba som løveunge får i originalversjonen stemme av JD McCrary, mens Donald Glover gir stemme til den voksne løven.
 Mufasa er løverikets konge og Simbas far. Originalstemmen tilhører James Earl Jones. Jones hadde også stemmen til Mufasa i originalfilmen fra 1994.
 Scar er Simbas onde onkel og vil ta plassen som den neste kongen. Originalstemmen tilhører Chiwetel Ejiofor.
 Timon og Pumbaa er det komiske surikat- og vortesvinsparet som lever etter livsfilosofien Hakuna Matata (swahili for «ingen bekymringer»). Originalstemmer av Billy Eichner og Seth Rogen.
 Rafiki er en klok mandrill som viser fram alle nyfødte løvebarn. Originalstemmen tilhører John Kani.
 Nala er barndomsvenninne av Simba og den kommende dronningen. Originalstemmen til løveungen Nala tilhører Shahadi Wright Joseph, og den voksne Nala får stemme av Beyoncé Knowles-Carter.
 Zazu er en neshornfugl og Mufasas rådgiver. Originalstemmen tilhører John Oliver.
 Shenzi, Azizi og Kamari er tre flekkhyener som er Scars undersåtter. Originalstemmer ved Florence Kasumba, Eric Andre og Keegan-Michael Key.
 Sarabi er Simbas mor, løverikets dronning og lederen for løvinnene. Originalstemmen tilhører Alfre Woodard.
 Springspissmus – denne figuren var ikke med i den opprinnelige tegnefilmen. Stemmen tilhører Amy Sedaris.

Medvirkende

Referanser

Eksterne lenker 
 
 

 
Disney-filmer
Animasjonsfilmer fra USA
Filmmusikaler fra USA
Filmer fra 2019
Engelskspråklige filmer